《早行过折多山》
清代·李苞

太白引行人，行向天西畔。山腰青一片，鞍马冲烟断。

历坂逊九折，揽辔增三叹。大荒飞鸟外，兹岭复天半。

毫无云木秀，徒然雪漫漫。沙砾所积成，嶱嵑空凌乱。

岭西夏犹冬，重裘御青豻。野饭犹难得，劳薪命炊爨。

作者简介：李苞，字元方，狄道人。乾隆癸卯举人，历官山东盐运司运同。有《敏斋诗草》、《巴塘诗草》。